Direktiva Komisije 1999/56/ES

z dne 3. junija 1999

o prilagoditvi Direktive Sveta 78/933/EGS glede vgradnje svetlobnih in svetlobno-signalnih naprav na kmetijske in gozdarske traktorje na kolesih tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o ES-homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 97/54/ES [2] Evropskega parlamenta in Sveta, zlasti člena 11 Direktive,

ob upoštevanju Direktive Sveta 78/933/EGS z dne 17. oktobra 1978 o približevanju zakonodaje držav članic o vgradnji svetlobnih in svetlobno-signalnih naprav na kmetijske in gozdarske traktorje na kolesih [3], kakor je bila nazadnje spremenjena z Direktivo 97/54/EGS, zlasti člena 5 Direktive,

(1) ker je treba zaradi izboljšanja varnosti natančno določiti, kako je treba svetlobno-signalne naprave vgraditi;

(2) ker so ukrepi te direktive skladni z mnenjem Odbora za prilagajanje tehničnemu napredku, ustanovljenega s členom 12 Direktive 74/150/EGS,

SPREJELA NASLEDNJO DIREKTIVO:

Člen 1

Priloge k Direktivi 78/933/EGS se spremenijo, kakor je določeno v Prilogi k tej direktivi.

Člen 2

1. Od 1. julija 2000 države članice ne smejo:

- zavrniti izdaje ES-homologacije, izdaje dokumenta, določenega v tretji alinei člena 10(1) Direktive 74/150/EGS, ali izdaje nacionalne homologacije za tip traktorja, ali

- prepovedati začetka uporabe traktorjev,

če traktorji izpolnjujejo zahteve Direktive 78/933/EGS, kakor je bila spremenjena s to direktivo.

2. Od 1. januarja 2001 države članice:

- ne smejo več izdajati dokumenta, določenega v tretji alinei člena 10(1) Direktive 74/150/EGS, za tip traktorja, ki ne izpolnjuje zahtev Direktive 78/933/EGS, kakor je bila spremenjena s to direktivo,

- lahko zavrnejo nacionalno homologacijo za tip traktorja, ki ne izpolnjuje zahtev Direktive 78/933/EGS, kakor je bila spremenjena s to direktivo.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 2000. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 4

Ta direktiva začne veljati dvajseti dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 3. junija 1999

Za Komisijo

Martin Bangemann

Član Komisije

[1] UL L 84, 28.3.1974, str. 10.

[2] UL L 277, 10.10.1997, str. 24.

[3] UL L 325, 20.11.1978, str. 16.

--------------------------------------------------

PRILOGA

Priloge k Direktivi 78/933/EGS se spremenijo:

1. Priloga I se spremeni:

(a)v točki 3.13:—se črta vsako sklicevanje na "selektivno rumeno",—se v deveti alinei črta del stavka, ki sledi besedi "bela",—se črta zadnji odstavek;

(b) točka 4.2.4.2.2 se nadomesti z:

"4.2.4.2.2 pri traktorjih, opremljenih s prednjim tritočkovnim priključnim drogovjem, se poleg svetilk iz 4.2.4.2.1 dovolita dva žarometa za kratki svetlobni pramen na višini do 3000 mm, če so električne vezave takšne, da obeh parov žarometov za kratki svetlobni pramen ni mogoče prižgati sočasno.";

(c) v točki 4.7.1 se "Dovoljena" nadomesti z "Obvezna";

(d) v točki 4.9.4.2 se "2100 mm" nadomesti z "2300 mm";

2. Priloga II se spremeni:

(a)za naslovom se besedilo, ki se glasi:"Člena 4(2) in 10 Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih z največjo konstrukcijsko določeno hitrostjo med 6 in 25 km/h,"nadomesti z naslednjim besedilom:"Člena 4(2) in 10 Direktive Sveta 74/150/EGS o približevanju zakonodaje držav članic o homologaciji kmetijskih ali gozdarskih traktorjev na kolesih";

(b) na koncu opombe (1) se črta "z največjo konstrukcijsko določeno hitrostjo med 6 in 25 km/h".

--------------------------------------------------